  Майя Бывальцева 5-тӥ гудырикошконлы Удмуртиын коронавирусэн черлан 186 выль учыръёсты пусйизы. Висьыны усемъёс пӧлын 22 пиналъёс но 65 арессэс ортчем 36 арлыдоос. Со сярысь элькунысь оперативной штаб ивортӥз. Диагноззы Ижкарын 94 улӥсьёслэн, Можгаын –18 адямилэн, Глазкарын – 17, Алнаш ёросын – 14, Камбарка но Ува ёросъёсын – быдэн укмыс, Сарапулын – тямыс, Глаз, Кияса, Красногорск но Сьӧлта ёросъёсын – быдэн куинь, Вавож но Можга ёросъёсын – быдэн кык, Пичи Пурга ёросын – одӥг муртлэн. 49 адями висёнэз вормиз. Укмыс мурт кулӥз. Кышномуртъёслы 70, 72, 73, 76, 81 арес вал, воргоронъёслы – 67, 75, кыкезлы 68 арес Туннэ нуналлы Удмуртиын коронавирусэн 40 сюрс 94 черлан учыр лабораториосын зэматэмын. 33 сюрс 810 адями йӧназ. 1 сюрс 251 мурт улонысь кошкиз. Али 242-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 230 эскеронъёс ортчытӥзы. 5-тӥ гудырикошконлы Удмуртиын 305 сюрс 618 адями коронавируслэсь прививка пуктӥз, со пӧлысь 217 сюрс 527-ез кыкетӥ люкетсэ басьтӥзы. Тегъёс: Тазалык Ижкар висён Удмуртия коронавирус  